Tolong jelaskan mengenai Warak Jawa dalam bahasa bali

Warak Jawa (Rhinoceros sondaicus), kauningin taler antuk Warak Sunda utawi Warak macula tunggal alit, punika kaluwarga Rhinocerotidae sané pinih langka miwah satunggal saking lima warak sané kantun wénten. Ipun rumasuk ring génus sané pateh sareng Warak India, miwah meduwé ceciren sané patéh, kulit sekadi kuwaca wesi, menawi lantang ipun 3.1–3.2 m miwah 1.4–1.7 m tegeh ipun, luwih alit saking (nampek antuk warak cemani) saking génus Diceros. Cula ipun langkung endep saking 25 cm, miwah langkung alit saking spésiés warak tiosan. Wantah muani dewasa sané ngelah cula; sané luh nénten ngelah.

Duk sané lintang manados warak Asia sané kasebar pinih jimbar, warak jawa kasebar ring nusa Jawa miwah Sumatra, ring sajebag Asia Kelod Kangin, India miwah Cina. Spésiés puniki sangat kaancam ical, wantah satunggal populasi sané kauningin ring palemahan liar, miwah nénten wénten satunggal ring panangkaran. Minab manados mamalia ageng pinih langka ring Guminé, antuk populasi kirang langkung 58 ngatos 61 ring Taman Nasional Ujung Kulon ujung kauh Jawa, Indonésia. Populasi warak jawa ring Taman Nasional Cat Tién Vietnam kanikayang punah ring warsa 2011, warak pinih untat punika kabedil olih juru boros antuk kaambil cula nyané ring warsa 2010.